મેનેજર દેવેન્દ્ર સંધુએ યુવતી સાથે બીભત્સ વર્તન શરૂ કર્યું હતું, જેથી યુવતી અને મેનેજર વચ્ચે બોલાચાલી થઈ હતી. બાદમાં દેવેન્દ્રએ યુવતીને લાફો મારી દીધો હતો અને બાદમાં તેણે તેણીનાં કપડાં પણ ફાડી નાખ્યાં હતાં. આનંદનગર પોલીસ સ્ટેશનના પીએસઆઈ એફ. પારઘીએ જણાવ્યું હતું કે જસ્ટ ડાયલ દ્વારા યુવતી આ ઓફિસમાં નોકરી મેળવવા ગઈ હતી. જસ્ટ ડાયલ દ્વારા લોકોને નોકરી અપાવતી આ ઓફિસમાં દેવેન્દ્ર સંચાલક-મેનેજર હોવાનું તેઓએ જણાવ્યું હતું. હાલમાં આરોપીની ધરપકડ કરી તેને જામીન પર મુક્ત કરાયો છે.